धरने को लेकर आंगनबाड़ी कर्मचारी महासंघ ने की बैठक, लिए निर्णय
आंगनबाड़ीकर्मचारी महासंघ की बैठक शुक्रवार को पंचायत समिति बाड़ी परिसर में जिलाध्यक्ष सरोज चन्देल की अध्यक्षता में सम्पन्न हुई। जिसमें सोमवार को कलेक्ट्रेट पर धरना देने का निर्णय लिया गया। महासंघ की महामंत्री सरिता बंसल ने बताया कि राज्य सरकार का ध्यान आकर्षित करने के लिए 6 मार्च सोमवार को कलेक्टर कार्यालय धौलपुर पर प्रातः 11 बजे से एक दिवसीय धरना दिया जाएगा।
बैठक में धरने को लेकर चर्चा की गई तथा धरने को सफल बनाने के लिए जिम्मेदारियां बांटी गई। जिसमें गुड्डी राजपूत को राजाखेड़ा, अर्चना श्रीवास को धौलपुर ग्रामीण, संजू सारस्वत को बसई नवाब , लौहरी देवी, सुनीता कुशवाह, रामसिया को बाड़ी तथा माया शर्मा, राजो गुर्जर, ओमवती गुर्जर, ममता अग्रवाल, जलदेवी, मीना अग्रवाल को सरमथुरा की जिम्मेदारी दी गई है। धरने में जिले की सभी कार्यकर्ता, आशा सहयोगिनी, सहायिका एवं साथिन भाग लेंगी। धरने को लेकर महासंघ द्वारा सभी तैयारियां पूरी कर ली गई है। इसको लेकर संघ ने सभी कार्मिकों से धरने में भाग लेकर धरने को सफल बनाने का आह्वान किया है।
धरने को लेकर महामंत्री सरिता बंसल, अध्यक्ष सरोज चन्देल एवं सरिता श्रीवास्तव, वंदना सक्सैना, रानी, रेखा, मधुवी ने राजाखेड़ा, बाड़ी, बसई नवाब, बसेड़ी, सरमथुरा में सम्पर्क किया। धरने के दौरान कलेक्टर एवं पशुधन बोर्ड के अध्यक्ष जगमोहन सिंह बघेल को मुख्यमंत्री तथा प्रधानमंत्री के नाम ज्ञाप दिया जाएगा।
धौलपुर। धरने में मौजूद संघ की पदाधिकारी।
hin_Deva hin_Deva hin_Deva awa_Deva awa_Deva